Държавен вестник, бр. 11, 2012 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  11
изкуства и техники, производство на медийни 
продукти“, „Музикални и сценични изкуства“, 
„Изящни изкуства“ и др., част от обучението 
им се зачита и се организира надграждащо 
обучение. Съдържанието на това обучение се 
определя след сравнение на компетенциите и 
резултатите от ученето, описани в Държавните 
образователни изисквания (ДОИ) за придобива­
не на квалификация по съответните професии.
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Фотографът с четвърта степен на профе­
сионална квалификация умее да регистрира 
или възпроизвежда (мултиплицира) фотоизо-
бражения върху светлочувствителни носите­
ли – класически или цифрови. 
Той може да управлява, ръководи, коорди­
нира и контролира дейността на специализи­
ран екип от асистент-фотографи, художници, 
дизайнери, осветители, компютърни специа­
листи, мениджърски екип, както и помощен 
персонал и сътрудници (гримьори, модисти, 
фризьори и др.). В тази връзка той трябва да 
познава отлично професионалната работа на 
фотографа и да притежава икономически и 
управленски знания и умения. 
Фотографът може да работи самостоятелно 
или в екип; в интериор или екстериор. Орга­
низира дейности по заснемане на различни 
обекти и събития – политически, обществени, 
културни, природни и др. При изпълнение на 
поръчки от възложители трябва да е толеран­
тен към желанията им, но същевременно да 
има собствено мнение и да споделя и отстоява 
професионалните и естетическите си възгледи. 
За упражняване на професията фотогра­
фът трябва да умее да проявява търпение, 
отзивчивост и разбиране, да притежава богато 
въображение и идеи. Уменията да осъществява 
професионална и творческа комуникация с 
работния екип и да управлява дейността на 
сътрудниците си имат водещо значение при 
практикуването на професията.
Фотограф-приложникът трябва да умее да 
използва подходящо композиционно решение 
и организация на двуизмерното фотографско 
изображение.
При изпълнение на професионалните си 
задачи той трябва задълбочено да познава и 
умело да борави с фотографските процеси, спе­
циалните и новите техники, с фотографските 
изразни средства и с основните свойства на 
фотографията – реалистичност, документал­
ност, аналитичност и фрагментарност. 
В своята дейност фотографът използва 
апаратура – аналогова и цифрова, снимачни 
светлочувствителни носители, различни видове 
обективи, фотографски осветителни прибори 
(постоянни и импулсни) и допълнителните 
фотографски принадлежности и аксесоари. 
Познава и прилага:
– техниките за обработване на класически 
снимачни материали – черно-бели и цветни, 
негативни, позитивни и обратими;
– начините за създаване на цифрово изо­
бражение и неговата компютърна обработка, 
както и видовете и способите на неговото 
опредметяване – мастилено-струйни и лазер­
ни принтери, минилабове, офсетов печат и др.;
– основните закономерности в експономе­
трия, колометрия и дензитометрия. 
Познава фотографските жанрове (натюр­
морт, пейзаж, архитектурна, портретна и ак­
това фотография), използва видовете снимачен 
подход към действителността – регистративен, 
документален, репортажен и постановъчен.
Фоторепортерът подготвя фотографска 
информация за публичния обществено-по­
литически, стопански, спортен и културен 
живот от страната и чужбина. Създава фото­
графски творби, планира, подготвя и създава 
журналистически материали, предназначени 
за публичните печатни и електронни медии. 
Той може самостоятелно да планира или да 
подготвя и заснема по поръчка на възло­
жителя снимков материал, предназначен за 
електронни, печатни или други медии. Фото­
репортерът подготвя коментар или текст под 
снимките и изпълнява дейности по техническо 
обработване и изпращане на снимките до 
съответната медия. 
Фоторепортерът работи в динамична сре­
да. Той заснема материалите си в интериор 
или екстериор, понякога в отдалечени райони 
на страната или извън нея. Отразява тежки 
произшествия, природни катаклизми, военни 
действия и други събития, свързани с риск и 
заплаха за здравето и живота. Обработката на 
материалите се извършва на мястото на съби­
тието. Освен да умее да работи по класическия 
способ във фотолаборатория, той трябва да 
владее и техническите средства от последната 
генерация на цифровите технологии.
Необходимо е да умее да контактува с 
представители от различни сфери на общест­
вения живот, с хора от различни социални и 
етнически групи. Спазването на делови тон и 
поддържането на етични отношения с колеги­
те си от редакционната колегия, с техниците 
по поддръжка на снимачната, компютърната 
и фотолабораторната техника, с доставчици 
на фотоматериали и др. са предпоставка за 
успешна професионална реализация.
Трябва да умее да организира подходяща 
екипировка, да пристига своевременно на 
мястото на събитието, да избира подходящо 
място и типажи за снимане, да обработва за 
кратко време и да изпрати бързо материалите 
си в редакцията на агенцията или изданието, 
за което работи.